আব্বাস টায়ারওয়ালা
আব্বাস টায়ারওয়ালা (হিন্দি: अब्बास टायरवाला); জন্ম ১৫ মে ১৯৭৪) হলেন একজন ভারতীয় বলিউড চলচ্চিত্র কাহিনীকার, চিত্রনাট্যকার, সংলাপ লেখক ও পরিচালক। ২০০০ সালের প্রথম দিকে একজন চিত্রনাট্যকার ও সংলাপ লেখক হিসেবে প্রতিষ্ঠিত হওয়ার পর তিনি মকবুল (২০০৩) ও মুন্না ভাই এম.বি.বি.এস. (২০০৩)-এর মত চলচ্চিত্রের জন্য পুরস্কার লাভ করেন। এছাড়াও তিনি প্রণয়ধর্মী হাস্যরসাত্মক চলচ্চিত্র জানে তু... ইয়া জানে না (২০০৮) দিয়ে পরিচালক হিসেবে আত্মপ্রকাশ করেন, যা সমাদৃত এবং ব্যবসাসফল হয়।